b'\n_START_ARTICLE_\nLenora\n_START_PARAGRAPH_\nLenora je predromanti\xc4\x8dna balada Gottfrieda Augusta B\xc3\xbcrgerja. Pesem je v sloven\xc5\xa1\xc4\x8dino prevedel France Pre\xc5\xa1eren. _NEWLINE_Predromanti\xc4\x8dni nem\xc5\xa1ki pesnik Gottfried August B\xc3\xbcrger je v baladi Lenora opisal tragi\xc4\x8dno zgodbo dekleta, katere fant odide na vojsko in umre. Neke no\xc4\x8di se vrne, jo vzame na konja in skupaj odjahata na pokopali\xc5\xa1\xc4\x8de. Stra\xc5\xa1na pot je prikazana z izjemnim glasovnim slikanjem. Preden pa vstopita v grob, kjer naj bi se poro\xc4\x8dila, vzide sonce, mrtvi fant se zato spremeni v okostnjaka, Lenora pa od groze umre._NEWLINE_Pesem je v sloven\xc5\xa1\xc4\x8dino prvi prevedel \xc5\xbee \xc5\xbdiga Zois. Pre\xc5\xa1eren je v knji\xc5\xbenici dobil v roke njegov prevod, ki ga je sklenil izbolj\xc5\xa1ati. To mu je nedvomno uspelo, saj je odli\xc4\x8dno ohranil tako vsebino kot obliko izvirnika. _NEWLINE_B\xc3\xbcrgerjeva dela so vplivala na vse zgodnje Pre\xc5\xa1ernove balade.'